ระเบียบคณะกรรมการสิทธิมนุษยชนแห่งชาติว่าด้วยการประกันสุขภาพของประธานกรรมการและกรรมการสิทธิมนุษยชนแห่งชาติพ.ศ.๒๕๖๒ โดยที่เป็นการสมควรกาหนดให้มีระเบียบคณะกรรมการสิทธิมนุษยชนแห่งชาติว่าด้วยการประกันสุขภาพของประธานกรรมการและกรรมการสิทธิมนุษยชนแห่งชาติอาศัยอำนาจตามความในมาตรา๙ วรรคสอง แห่งพระราชบัญญัติเงินเดือน เงินประจำตำแหน่ง และประโยชน์ตอบแทนอื่นของประธานกรรมการและกรรมการในองค์กรอิสระตามรัฐธรรมนูญพ.ศ. ๒๕๖๑ คณะกรรมการสิทธิมนุษยชนแห่งชาติจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการสิทธิมนุษยชนแห่งชาติว่าด้วยการประกันสุขภาพของประธานกรรมการและกรรมการสิทธิมนุษยชนแห่งชาติพ.ศ. ๒๕๖๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ประธานกรรมการหมายความว่า ประธานกรรมการสิทธิมนุษยชนแห่งชาติกรรมการหมายความว่า กรรมการสิทธิมนุษยชนแห่งชาติสำนักงานหมายความว่า สำนักงานคณะกรรมการสิทธิมนุษยชนแห่งชาติเลขาธิการหมายความว่า เลขาธิการคณะกรรมการสิทธิมนุษยชนแห่งชาติการประกันสุขภาพหมายความว่า การประกันภัยที่ให้ความคุ้มครองในเรื่องค่ารักษาพยาบาล สำหรับการรักษาความเจ็บป่วยอันเนื่องมาจากการประสบอุบัติเหตุหรือการป่วยไข้ทั้งประเภทผู้ป่วยในและผู้ป่วยนอกในโรงพยาบาลหรือสถานพยาบาลที่ได้รับอนุญาตให้ตั้งขึ้นเพื่อให้การรักษาพยาบาลตามกฎหมายข้อ ๔ ให้สำนักงานจัดตั้งงบประมาณและเบิกจ่ายเงินงบประมาณเพื่อเป็นค่าใช้จ่ายในการประกันสุขภาพประจำปีให้แก่ประธานกรรมการหรือกรรมการโดยมีอัตราค่าประกันสุขภาพไม่เกินอัตราเงินประจำตำแหน่งของประธานกรรมการหรือกรรมการแล้วแต่กรณี ตามบัญชีท้ายกฎหมายว่าด้วยเงินเดือน เงินประจำตำแหน่งและประโยชน์ตอบแทนอื่นของประธานกรรมการและกรรมการในองค์กรอิสระตามรัฐธรรมนูญข้อ ๕ เมื่อมีกรณีที่ต้องจัดหาประกันสุขภาพตามระเบียบนี้ให้สำนักงานแต่งตั้งคณะกรรมการ ประกอบด้วย(๑)รองเลขาธิการที่เลขาธิการมอบหมาย เป็นประธานกรรมการ(๒)ผู้อำนวยการสำนักบริหารกลาง เป็นกรรมการ(๓)ข้าราชการสำนักงานที่เลขาธิการมอบหมายจำนวนสองคน เป็นกรรมการ(๔)ผู้อำนวยการกลุ่มงานพัสดุ เป็นกรรมการและเลขานุการให้คณะกรรมการตามวรรคหนึ่งมีหน้าที่และอำนาจกำหนดแนวทางการจัดหาและพิจารณาเงื่อนไข ผลประโยชน์ที่จะได้รับและอัตราเบี้ยประกันสุขภาพ เพื่อเสนอเลขาธิการพิจารณาอนุมัติเมื่อเลขาธิการอนุมัติตามวรรคสองแล้วให้เสนอประธานกรรมการและกรรมการทราบ แล้วดำเนินการพิจารณาจัดทำสัญญาประกันสุขภาพต่อไปข้อ ๖ ให้สำนักงานดูแลหน่วยงานที่ให้ความคุ้มครองด้านประกันสุขภาพดำเนินการให้เป็นไปตามสัญญาประกันสุขภาพหรือกรมธรรม์ประกันภัยข้อ ๗ ในการทำสัญญาประกันสุขภาพหรือกรมธรรม์ประกันภัย(๑)ให้ประธานกรรมการและกรรมการได้รับความคุ้มครองจากการประกันสุขภาพตามเงื่อนไขในกรมธรรม์ประกันภัย(๒)ในกรณีที่ประธานกรรมการหรือกรรมการเป็นผู้มีสิทธิหรือเป็นบุคคลในครอบครัวของผู้มีสิทธิตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาลให้ได้รับการชดเชยค่ารักษาพยาบาลจากการประกันสุขภาพตามระเบียบนี้ก่อนและมีสิทธิได้รับเงินสวัสดิการเกี่ยวกับการรักษาพยาบาลจากทางราชการเฉพาะส่วนที่ขาดอยู่จากส่วนราชการเจ้าสังกัดที่ผู้มีสิทธินั้นใช้สิทธิเบิกเงินสวัสดิการเกี่ยวกับการรักษาพยาบาลโดยใช้หลักฐานการรับเงินของสถานพยาบาลที่บริษัทประกันภัยได้รับรองว่าผู้มีสิทธิได้รับการชดเชยค่ารักษาพยาบาลไปแล้วจำนวนเงินเท่าไรเป็นหลักฐานในการเบิก(๓)ในกรณีที่ประธานกรรมการหรือกรรมการพ้นจากตำแหน่งก่อนสิ้นสุดระยะเวลาตามสัญญาประกันสุขภาพให้สิทธิที่ได้รับเงินเกี่ยวกับการประกันสุขภาพสิ้นสุดลงเมื่อพ้นจากการปฏิบัติหน้าที่เว้นแต่เป็นการรักษาต่อเนื่องตามเงื่อนไขในกรมธรรม์ประกันภัย ทั้งนี้ เป็นเวลาไม่เกินสามสิบวันข้อ ๘ หลักฐานการจ่ายเงินและวิธีการเบิกจ่ายเงินค่าประกันสุขภาพให้เป็นไปตามระเบียบคณะกรรมการว่าด้วยการนั้นข้อ ๙ ให้ประธานกรรมการและกรรมการซึ่งพ้นจากตำแหน่งแต่ยังคงปฏิบัติหน้าที่ต่อไปตามพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติพ.ศ. ๒๕๖๐ มาตรา ๖๐ มีสิทธิได้รับการประกันสุขภาพตามระเบียบนี้ด้วยข้อ ๑๐ให้ประธานกรรมการรักษาการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้คณะกรรมการสิทธิมนุษยชนแห่งชาติเป็นผู้วินิจฉัยชี้ขาดประกาศณ วันที่ ๒๑ พฤษภาคม พ.ศ. ๒๕๖๒วัสติงสมิตรประธานกรรมการสิทธิมนุษยชนแห่งชาติชญานิศ/จัดทำ๘ตุลาคม ๒๕๖๓ปริญสินีย์/ตรวจ๑๑พฤศจิกายน ๒๕๖๓[๑]ราชกิจจานุเบกษา เล่ม๑๓๖/ตอนที่ ๗๖ ก/หน้า ๒๗/๑๔ มิถุนายน ๒๕๖๒